Aleksandra Fjodorovna
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands eldre historie
Aleksandra Fjodorovna var keiserinne av Russland fra 1894 til 1917. Hun var gift med tsar Nikolaj 2. Aleksandra var datter av storhertug Ludvig 4 av Hessen og Alice, datter av dronning Victoria av Storbritannia.
I 1894 giftet Aleksandra seg med tsar Nikolaj 2. Hennes sans for overtro og mystikk, og bekymringen for sønnen Aleksejs blødersykdom gjorde henne avhengig av sjarlataner som munken Grigorij Rasputin. Hun øvde betydelig innflytelse over tsaren og bidro til å skjerpe regjeringens reaksjonære kurs. Under første verdenskrig støttet hun bestrebelsene for separatfred med Tyskland.Aleksandra ble drept under den russiske revolusjon sammen med sin mann og sine barn i juli 1918 i Jekaterinburg (Sverdlovsk). Les mer i Store norske leksikon Romanov-dynastiet den russiske revolusjon Russlands historie